Sådan gjorde vi

Efter dødsfaldet lukkede danske myndigheder ned for al information om, hvem den afdøde var, og hvorfor han skulle udsendes af Danmark.

På de sociale medier finder vi et opslag fra en kendt algerisk tv-vært

I opslaget omtaler han to algeriere, der er døde i Europa. Blandt andet den 34-årige, der døde på flyet i Kastrup. I opslaget kan man læse, at manden angiveligt kommer fra den algeriske by Chlef.

Med denne nye viden kontakter vi en undersøgende journalist i Algeriet og spørger, om han ved hjælp af de få oplysninger, vi har, kan finde ud af, om den afdøde mand har pårørende i Algeriet.

En lille uge senere vender han tilbage med information om, at den 34-årige har flere brødre og søstre og med kontaktoplysninger på dem.

P1 Orientering allierer sig derfor med journalisten, der på vegne af P1 Orientering stiller en række spørgsmål til familien.